**Λυσίου *Ὑπέρ Μαντιθέου***

**Διήγηση-Απόδειξη Παράγραφος 9**

*Περὶ μὲν τοίνυν αὐτῆς τῆς αἰτίας οὐκ οἶδ΄ ὅ τι δεῖ πλείω λέγειν· δοκεῖ δέ μοι͵ ὦ βουλή͵ ἐν μὲν τοῖς ἄλλοις ἀγῶσι περὶ αὐτῶν μόνων τῶν κατηγορημένων προσήκειν ἀπολογεῖσθαι͵ ἐν δὲ ταῖς δοκιμασίαις δίκαιον εἶναι παντὸς τοῦ βίου λόγον διδόναι. Δέομαι οὖν ὑμῶν μετ΄ εὐνοίας ἀκροάσασθαί μου. Ποιήσομαι δὲ τὴν ἀπολογίαν ὡς ἂν δύνωμαι διὰ βραχυτάτων.*

Σχετικά, λοιπόν, με την ίδια την κατηγορία δεν γνωρίζω γιατί πρέπει να πω περισσότερα. Μου φαίνεται, κύριοι Βουλευτές, ότι στους υπόλοιπους δικαστικούς αγώνες ταιριάζει να απολογείται (ο κατηγορούμενος) μόνο για τις κατηγορίες αυτές καθαυτές, στις *δοκιμασίες* όμως είναι δίκαιο να λογοδοτεί για ολόκληρο το βίο του. Σας παρακαλώ, λοιπόν, να με ακούσετε με εύνοια. Και θα κάνω την απολογία μου όσο το δυνατόν πιο σύντομη.

**Χρονικές αντικαταστάσεις**

* ***οἶδα****, ᾒδειν/ ᾒδη, εἲσομαι/ εἰδήσω, (ἒγνων, ἒγνωκα, ἐγνώκειν)*
* ***δεῖ****, ἒδει, δεήσει, ἐδέησε, δεδέηκε, ἐδεδεήκει*
* ***λέγειν****, λέξειν/ ἐρεῖν, λέξαι/ εἰπεῖν, εἰρηκέναι*
* ***δοκεῖ****, ἐδόκει, δόξει, ἒδοξε, δέδοκται, ἐδέδοκτο*
* *κατηγορουμένων, κατηγορηθησομένων, κατηγορηθέντων,****κατηγορημένων***
* ***ἀπολογεῖσθαι****, ἀπολογήσεσθαι, ἀπολογήσασθαι/ ἀπολογηθῆναι, ἀπολελογῆσθαι*
* ***εἶναι****, ἒσεσθαι, γενέσθαι, γεγονέναι*
* ***διδόναι****, δώσειν, δοῦναι, δεδωκέναι*
* ***δέομαι****, ἐδεόμην, δεήσομαι, δεηθήσομαι, ἐδεήθην, δεδέημαι, ἐδεδεήμην*
* *ἀκροᾶσθαι, ἀκροάσεσθαι,****ἀκροάσασθαι****/*(*ἀκροασθῆναι*)*,*(*ἠκροᾶσθαι*)
* *ποιοῦμαι, ἐποιούμην,****ποιήσομαι****,ποιηθήσομαι, ἐποιησάμην, ἐποιήθην, πεποίημαι, ἐπεποιήμην*
* ***δύνωμαι****,*(*δυνήσωμαι/ δυνηθῶ/ δυνασθῶ, δεδυνημένος ὦ*

**Εγκλιτικές αντικαταστάσεις**

* ***οἶδα****, εἰδῶ, εἰδείην,*(*εἰδέναι, εἰδώς*)
* ***δεῖ****, δέῃ, δέοι,*(*δεῖν, δέον*)
* ***δοκεῖ****, δοκῇ, δοκοῖ/ δοκοίη, δοκείτω,*(*δοκεῖν, δοκοῦν*)
* ***δέομαι****, δέωμαι, δεοίμην,*(*δεῖσθαι, δεόμενος*)
* ***ποιήσομαι****, ποιησοίμην,*(*ποιήσεσθαι, ποιησόμενος*)
* *δύναμαι,****δύνωμαι****, δυναίμην,*(*δύνασθαι, δυνάμενος*)

**Συντακτική ανάλυση**

***οὐκ οἶδα*:**Κύρια πρόταση

***οὐκ οἶδα*:**ρήμα/ ***ἐγώ*(*ενν.*):**υποκείμενο.

***Περὶ μὲν τοίνυν αὐτῆς τῆς αἰτίας ὅ τι δεῖ πλείω λέγειν*:**Δευτερεύουσα ονοματική πλάγια ερωτηματική πρόταση ως αντικείμενο στο ***οὐκ οἶδα***της κύριας πρότασης που προηγείται.

***δεῖ*:**ρήμα /***λέγειν*:**υποκείμενο του απρόσωπου ρήματος, τελικό απαρέμφατο, με υποκείμενο ***ἐμὲ*(*ενν.*)**(ετεροπροσωπία)/ ***πλείω*:**αντικείμενο σύστοιχο στο***λέγειν.***

***Περὶ τῆς αἰτίας*:**εμπρόθετος επιρρηματικός προσδιορισμός της αναφοράς στο ***λέγειν.***

***αὐτῆς*:**κατηγορηματικός προσδιορισμός στο ***τῆς αἰτίας.***

***ὅ τι*:**επιρρηματικός προσδιορισμός της αιτίας στο ***δεῖ*** (***λέγειν****)*

***δοκεῖ δέ μοι͵ ὦ βουλή͵ ἐν μὲν τοῖς ἄλλοις ἀγῶσι περὶ αὐτῶν μόνων τῶν κατηγορημένων προσήκειν ἀπολογεῖσθαι͵ ἐν δὲ ταῖς δοκιμασίαις δίκαιον εἶναι παντὸς τοῦ βίου λόγον διδόναι*:**Κύρια πρόταση

***δοκεῖ*:**ρήμα/***μοι*:**δοτική προσωπική του κρίνοντος προσώπου στο***δοκεῖ.***

***προσήκειν*:**υποκείμενο του απρόσωπου ρήματος, ειδικό απαρέμφατο, με υποκείμενο ***ἀπολογεῖσθαι*** (ετεροπροσωπία).

***ἀπολογεῖσθαι*:**υποκείμενο του απρόσωπου ρήματος ***προσήκειν***, τελικό απαρέμφατο, με υποκείμενο τ***ὸν φεύγοντα*(*ενν.*)**(ετεροπροσωπία).

***ἐν μὲν τοῖς ἀγῶσι*:**εμπρόθετος επιρρηματικός προσδιορισμός της κατάστασης στο***ἀπολογεῖσθαι.***

***τοῖς ἄλλοις*:**επιθετικός προσδιορισμός στο ***ἀγῶσι.***

***περὶ τῶν κατηγορημένων*:**εμπρόθετος επιρρηματικός προσδιορισμός της αναφοράς στο***ἀπολογεῖσθαι.***

***αὐτῶν*:**κατηγορηματικός προσδιορισμός στο ***κατηγορημένων.***

***μόνων*:**κατηγορηματικός προσδιορισμός στο ***κατηγορημένων.***

***δίκαιον εἶναι*:**υποκείμενο του απρόσωπου ρήματος ***δοκεῖ***, ειδικό απαρέμφατο, με υποκείμενο ***διδόναι***(ετεροπροσωπία).

***διδόναι*:**υποκείμενο του απρόσωπου ρήματος ***δίκαιον εἶναι***, τελικό απαρέμφατο, με υποκείμενο ***τὸν δοκιμαζόμενον*(*ενν.*)**(ετεροπροσωπία).

***λόγον*:**αντικείμενο στο ***διδόναι.***

***τοῦ βίου*:**γενική αντικειμενική στο ***λόγον.***

***παντὸς*:**κατηγορηματικός προσδιορισμός στο***τοῦ βίου.***

***ἐν ταῖς δοκιμασίαις*:**εμπρόθετος επιρρηματικός προσδιορισμός της κατάστασης στο***δίκαιον εἶναι.***

***ὦ βουλή*:**κλητική προσφώνηση.

***δέομαι οὖν ὑμῶν μετ΄ εὐνοίας ἀκροάσασθαί μου*:**Κύρια πρόταση

***δέομαι*:**ρήμα/ ***ἐγώ*(*ενν.*):**υποκείμενο/***ὑμῶν*:**έμμεσο αντικείμενο/ ***ἀκροάσασθαί*:**άμεσο αντικείμενο, τελικό απαρέμφατο, με υποκείμενο ***ὑμᾶς***(ετεροπροσωπία).

***μου*:**αντικείμενο στο***ἀκροάσασθαί.***

***μετ΄ εὐνοίας*:**εμπρόθετος επιρρηματικός προσδιορισμός του τρόπου στο***ἀκροάσασθαί.***

***ποιήσομαι δὲ τὴν ἀπολογίαν*:**Κύρια πρόταση

***ποιήσομαι*:**ρήμα/***ἐγώ(ενν.)*:** υποκείμενο/ ***τὴν ἀπολογίαν*:**αντικείμενο

***ὡς ἂν δύνωμαι διὰ βραχυτάτων*:**Δευτερεύουσα αναφορική παραβολική πρόταση ως επιρρηματικός προσδιορισμός του ποσού στο ***ποιήσομαι*** της κύριας πρότασης που προηγείται. Υπάρχει λανθάνων υποθετικός λόγος που εκφράζει το προσδοκώμενο. (**Υπόθεση:***ἂν δύνωμαι* **Απόδοση:***ποιήσομαι τὴν ἀπολογίαν*).

***ἂν δύνωμαι*:**ρήμα/***ἐγώ(ενν.*):**υποκείμενο/ ***ποιήσασθαι*(*ενν.*):**αντικείμενο, τελικό απαρέμφατο με υποκείμενο ***ἐγώ*(*ενν.*)**(ταυτοπροσωπία).

***τὴν ἀπολογίαν*(*ενν.*):**αντικείμενο στο ***ποιήσασθαι*(*ενν.*)**

***διὰ βραχυτάτων*:**εμπρόθετος επιρρηματικός προσδιορισμός του τρόπου στο ***ποιήσασθαι (ενν.****)*

***ὣς*:** επιρρηματικός προσδιορισμός του ποσού στο ***δύνωμαι****.*

**Διήγηση-Απόδειξη Παράγραφος 10**

*Ἐγὼ γὰρ πρῶτον μὲν οὐσίας μοι οὐ πολλῆς καταλειφθείσης διὰ τὰς συμφορὰς καὶ τὰς τοῦ πατρὸς καὶ τὰς τῆς πόλεως͵ δύο μὲν ἀδελφὰς ἐξέδωκα ἐπιδοὺς τριάκοντα μνᾶς ἑκατέρᾳ͵ πρὸς τὸν ἀδελφὸν δ΄ οὕτως ἐνειμάμην ὥστ΄ ἐκεῖνον πλέον ὁμολογεῖν ἔχειν ἐμοῦ τῶν πατρῴων͵ καὶ πρὸς τοὺς ἄλλους ἅπαντας οὕτως βεβίωκα ὥστε μηδεπώποτέ μοι μηδὲ πρὸς ἕνα μηδὲν ἔγκλημα γενέσθαι.*

Εγώ, λοιπόν αρχικά, αν και δεν μου είχε μείνει πολύ περιουσία εξαιτίας των συμφορών και του πατέρα μου και της πόλης πάντρεψα μεν δύο αδελφές δίνοντας τριάντα μνες στην καθεμία, προς δε τον αδερφό μου έτσι τα μοίρασα ώστε εκείνος να ομολογεί ότι έχει περισσότερα από την πατρική περιουσία από εμένα και προς όλους τους άλλους έτσι έχω ζήσει ώστε ποτέ μέχρι τώρα δεν έδωσα αφορμή για παράπονο σε κανέναν.

**Χρονικές αντικαταστάσεις**

* *καταλειπομένης, καταλειψομένης/ καταλειφθησομένης, καταλιπομένης/****καταλειφθείσης****, καταλελειμμένης*
* *ἐκδίδωμι, ἐξεδίδουν, ἐκδώσω,****ἐξέδωκα****, ἐκδέδωκα, ἐξεδεδώκειν*
* *ἐπιδιδούς, ἐπιδώσων,****ἐπιδούς****,****ἐ****πιδεδωκώς*
* *νέμομαι, ἐνεμόμην, νεμοῦμαι,****ἐνειμάμην****/ ἐνεμήθην, νενέμημαι, ἐνενεμήμην*
* ***ὁμολογεῖν****, ὁμολογήσειν, ὁμολογῆσαι, ὡμολογηκέναι*
* ***ἒχειν****, ἓξειν/ σχήσειν, σχεῖν, ἐσχηκέναι*
* *βιῶ, ἐβίουν, βιώσω, βιώσομαι, ἐβίωσα, ἐβίων,****βεβίωκα****, ἐβεβιώκειν*
* *γίγνεσθαι, γενήσεσθαι, γενέσθαι, γεγονέναι/ γεγενῆσθαι*

**Εγκλιτικές αντικαταστάσεις**

* ***ἐξέδωκα****, ἐκδῶ, ἐκδοίην,*(*ἐκδοῦναι, ἐκδούς*)
* ***ἐνειμάμην****, νείμωμαι, νειμαίμην,*(*νείμασθαι, νειμάμενος*)
* ***βεβίωκα****, βεβιωκώς ὦ, βεβιωκώς εἲην,*(*βεβιωκέναι, βεβιωκώς*)

**Συντακτική ανάλυση**

***Ἐγὼ γὰρ πρῶτον μὲν οὐσίας μοι οὐ πολλῆς καταλειφθείσης διὰ τὰς συμφορὰς καὶ τὰς τοῦ πατρὸς καὶ τὰς τῆς πόλεως͵ δύο μὲν ἀδελφὰς ἐξέδωκα ἐπιδοὺς τριάκοντα μνᾶς ἑκατέρᾳ*:**Κύρια πρόταση

***ἐξέδωκα*:**ρήμα /***Ἐγὼ*:**υποκείμενο/ ***ἀδελφὰς*:**αντικείμενο.

***δύο*:**επιθετικός προσδιορισμός στο ***ἀδελφὰς.***

***καταλειφθείσης*:**επιρρηματική εναντιωματική μετοχή με υποκείμενο ***οὐσίας*** (απόλυτη) ως επιρρηματικός προσδιορισμός της εναντίωσης στο***ἐξέδωκα.***

***οὐ*** ***πολλῆς*:**επιθετικός προσδιορισμός στο***οὐσίας.***

***πρῶτον*:**επιρρηματικός προσδιορισμός του χρόνου στο***ἐξέδωκα.***

***μοι*:**αντικείμενο στο ***καταλειφθείσης.***

***διὰ τὰς*** ***συμφορὰς*:**εμπρόθετος επιρρηματικός προσδιορισμός της αιτίας στο***καταλειφθείσης.***

***τὰς τοῦ πατρὸς καὶ τὰς τῆς πόλεως*:**επιθετικοί προσδιορισμοί στο***τὰς συμφορὰς***δυνάμει του άρθρου.

***ἐπιδοὺς*:**επιρρηματική τροπική μετοχή με υποκείμενο ***ἐγώ***(συνημμένη) ως επιρρηματικός προσδιορισμός του τρόπου στο ***ἐξέδωκα.***

***μνᾶς*:**άμεσο αντικείμενο στο ***ἐπιδοὺς.***

***ἑκατέρᾳ*:**έμμεσο αντικείμενο στο ***ἐπιδοὺς.***

***τριάκοντα*:**επιθετικός προσδιορισμός στο ***μνᾶς.***

***πρὸς τὸν ἀδελφὸν δ΄ οὕτως ἐνειμάμην*:**Κύρια πρόταση

***ἐνειμάμην*:**ρήμα/ ***ἐγώ(ενν.*):**υποκείμενο / ***τὴν οὐσίαν (ενν.)*:**αντικείμενο.

***πρὸς τὸν ἀδελφὸν*:**εμπρόθετος επιρρηματικός προσδιορισμός που δηλώνει κατεύθυνση σε πρόσωπο στο***ἐνειμάμην.***

***οὕτως*:**επιρρηματικός προσδιορισμός του τρόπου στο ***ἐνειμάμην.***

***ὥστ΄ ἐκεῖνον πλέον ὁμολογεῖν ἔχειν ἐμοῦ τῶν πατρῴων*:**Δευτερεύουσα επιρρηματική συμπερασματική πρόταση, απαρεμφατική, ως επιρρηματικός προσδιορισμός του αποτελέσματος στο ***οὓτως*** ***ἐνειμάμην***της κύριας πρότασης που προηγείται.

***ὁμολογεῖν*:**απαρέμφατο σε θέση ρήματος, τελικό απαρέμφατο / ***ἐκεῖνον*:**υποκείμενο (ετεροπροσωπία) σε σχέση με το ρήμα της κύριας πρότασης/***ἔχειν*:**αντικείμενο, ειδικό απαρέμφατο με υποκείμενο ***ἐκεῖνον***(ταυτοπροσωπία).

***πλέον*:**αντικείμενο στο ***ἒχειν.***

***τῶν πατρῴων*:**γενική διαιρετική στο ***πλέον.***

***ἐμοῦ*:**γενική συγκριτική, δεύτερος όρος σύγκρισης στο ***ἐκεῖνον*** μέσω του ***πλέον.***

***καὶ πρὸς τοὺς ἄλλους ἅπαντας οὕτως βεβίωκα*:**Κύρια πρόταση

***βεβίωκα*:**ρήμα/***ἐγώ*(*ενν.*):**υποκείμενο.

***πρὸς τοὺς ἄλλους*:**εμπρόθετος επιρρηματικός προσδιορισμός της αναφοράς στο ***βεβίωκα.***

***ἅπαντας*:**κατηγορηματικός προσδιορισμός στο***τοὺς ἄλλους.***

***οὕτως*:**επιρρηματικός προσδιορισμός του τρόπου στο ***βεβίωκα.***

***ὥστε μηδεπώποτέ μοι μηδὲ πρὸς ἕνα μηδὲν ἔγκλημα γενέσθαι*:**Δευτερεύουσα επιρρηματική συμπερασματική πρόταση, απαρεμφατική, ως επιρρηματικός προσδιορισμός του αποτελέσματος στο ***βεβίωκα***της κύριας πρότασης που προηγείται.

***γενέσθαι*:**απαρέμφατο σε θέση ρήματος, τελικό απαρέμφατο / ***ἔγκλημα*:**υποκείμενο (ετεροπροσωπία) σε σχέση με το ρήμα της κύριας πρότασης.

***μηδὲν*:**επιθετικός προσδιορισμός στο ***ἔγκλημα.***

***μηδεπώποτέ*:**επιρρηματικός προσδιορισμός του χρόνου στο ***γενέσθαι.***

***δοι*:**δοτική προσωπική κτητική στο ***γενέσθαι.***

***πρὸς ἕνα*:**εμπρόθετος επιρρηματικός προσδιορισμός της εχθρικής διάθεσης στο***γενέσθαι.***

**Ασκήσεις**

**1. Σε τι διαφέρει μια τυπική δίκη από τη δοκιμασία;**

Στις τυπικές δίκες που αφορούν κάποιο αδίκημα ο κατηγορούμενος οφείλει να αποδείξει την αθωότητά του απαντώντας στις συγκεκριμένες κατηγορίες που έχουν διατυπωθεί εις βάρος του. Ζητούμενο, επομένως, για τον απολογούμενο είναι να παρουσιάσει ή να προσκομίσει μόνο τα στοιχεία εκείνα που μπορούν να τον απαλλάξουν απ’ τη διατυπωθείσα κατηγορία, χωρίς να χρειάζεται να δώσει στοιχεία για το σύνολο του βίου του, ούτε να αποδείξει έμπρακτα πως κάθε πτυχή, δημόσια και ιδιωτική, της ζωής του διέπεται από ήθος και αρετή. Αντιθέτως, στο πλαίσιο της δοκιμασίας, ο δοκιμαζόμενος όφειλε να παρουσιάσει συνολικά τη ζωή του και να δώσει πλήθος στοιχείων που κάλυπταν κάθε πτυχή αυτής.

Ειδικότερα, η διαδικασία της δοκιμασίας είχε την εξής μορφή: Στην αρχή υποβάλλονταν ορισμένες καθιερωμένες ερωτήσεις, που στόχο είχαν να εξακριβωθεί η καταγωγή του δοκιμαζομένου και να διαπιστωθεί αν ήταν Αθηναίος πολίτης (συγκεκριμένα αφορούσαν τα ονόματα του πατέρα, της μητέρας, των δύο παππούδων, καθώς και τους δήμους από τους οποίους κατάγονταν). Στη συνέχεια, έπρεπε να διαπιστωθεί αν σεβόταν τους γονείς του και απέδιδε τις πρέπουσες τιμές στους τάφους τους· επίσης, αν είχε εκπληρώσει τις στρατιωτικές του υποχρεώσεις, πλήρωνε τακτικά τους φόρους και λάτρευε τους θεούς της πόλης. Οι δηλώσεις του εξεταζομένου σχετικά με τα ερωτήματα αυτά έπρεπε να επιβεβαιώνονται από μάρτυρες. Τέλος, όποιος ήθελε μπορούσε να απευθύνει κατά του εξεταζομένου κατηγορία, την οποία μπορούσε εκείνος να αντικρούσει με επιχειρήματα. Μετά απ' αυτό η Βουλή ή οι δικαστές αποφάσιζαν για την αποδοχή ή την απόρριψή του. Η δοκιμασία δεν ήταν πάντοτε μια συνοπτική και τυπική διαδικασία, αλλά μπορούσε να είναι περισσότερο λεπτομερής και χρονοβόρα, γιατί μπορούσε να περιλάβει ένα ευρύτερο και εξονυχιστικότερο έλεγχο της προσωπικότητας του δοκιμαζομένου, με σκοπό να διαπιστωθεί αν ήταν άξιος του λειτουργήματος στο οποίο είχε αναδειχθεί.

**2. Τι υπόσχεται ο Μαντίθεος στους Βουλευτές και ποια η αιτία και ο σκοπός της υπόσχεσης;**

[Ο Μαντίθεος με την πρόθεσή του να μην κουράσει τους βουλευτές επιδιώκει την εύνοιά τους.]

«ποιήσομαι δὲ τὴν ἀπολογίαν ὡς ἂν δύνωμαι διὰ βραχυτάτων»

Ο Μαντίθεος υπόσχεται στους Βουλευτές πως θα προσπαθήσει να είναι όσο γίνεται πιο σύντομος στην απολογία του, θέλοντας έτσι να κερδίσει την εύνοιά τους, αφού δείχνει αφενός πως σέβεται το χρόνο τους, και αφετέρου πως αντιλαμβάνεται ότι οι μακρηγορίες είναι κουραστικές για τους ακροατές ενός λόγου.

Η αιτία αυτής της υπόσχεσης προκύπτει απ’ το γεγονός πως ενώ έχει ήδη απαντήσει πλήρως στις κατηγορίες που έχουν διατυπωθεί εις βάρος του, έχει καλύψει μικρό μόνο μέρος της ομιλίας του. Όσα απομένουν είναι περισσότερα απ’ όσα έχουν ήδη ειπωθεί, αλλά εξίσου σημαντικά καθώς τώρα πρόκειται να παρουσιάσει τα στοιχεία εκείνα που συνθέτουν την προσωπικότητά του, και άρα πιστοποιούν πως είναι κατάλληλος και άξιος για το βουλευτικό αξίωμα.

Προκειμένου, λοιπόν, να διατηρήσει την προσοχή τους σε όσα έχει ακόμη να τους πει, δίνει την υπόσχεση πως θα είναι σύντομος, δημιουργώντας έτσι θετικό κλίμα στους Βουλευτές, και παράλληλα την αίσθηση πως με την ίδια αμεσότητα και λιτότητα που απέρριψε το κατηγορητήριο, θα ολοκληρώσει και το υπόλοιπο της ομιλίας του.

**3. Το ήθος του Μαντιθέου αναδεικνύεται μέσα από αντιθέσεις. Να τις επισημάνετε.**

Οι αντιθέσεις που αναδεικνύουν το ήθος του Μαντιθέου είναι οι ακόλουθες:

- Ο Μαντίθεος, παρόλο που δεν κληρονόμησε σημαντική περιουσία, εντούτοις φάνηκε απόλυτα συνεπής στις οικογενειακές του υποχρεώσεις παντρεύοντας και προικίζοντας τις δύο αδερφές του με σχετικά καλή προίκα (30 μνες στην καθεμία). Ενώ, παράλληλα, κατά το μοίρασμα της πατρικής κληρονομιάς έδωσε μεγαλύτερο μερίδιο στον μικρότερο αδερφό του. Ο Μαντίθεος, βέβαια, αν και πρωτότοκος δεν δικαιούταν μεγαλύτερο ποσοστό της κληρονομιάς από τον αδερφό του, ωστόσο η πρόθεσή του να παραχωρήσει σ’ εκείνον περισσότερα είναι σαφής ένδειξη της αφιλοκέρδειας του.

- Η δημόσια ζωή του Μαντιθέου τον φέρνει σε πλήρη αντίθεση με τους νέους ανθρώπους της ηλικίας του, οι οποίοι προτιμούν να περνούν τον καιρό τους παίζοντας ζάρια, πίνοντας και παρεκκλίνοντας σε ακολασίες. Έτσι, χωρίς ο ίδιος να προκαλεί, έρχεται αντιμέτωπος με διάφορες ψευδείς κατηγορίες και συκοφαντίες απ’ τους συνομηλίκους του, οι οποίοι φθονούν την δική του ηθική ακεραιότητα.

-  Παρά το γεγονός πως πολλοί συμπολίτες του έχουν βρεθεί υπόλογοι σε διάφορες δίκες, ο ίδιος δεν έχει εμπλακεί σε καμία ιδιωτική δίκη, ούτε έχει γίνει εις βάρος του κάποια έγγραφη κατηγορία ή κάποια μήνυση.

- Ακόμη και στις πιο κρίσιμες κι επικίνδυνες στιγμές ο Μαντίθεος διαφοροποιείται σε σχέση με τους άλλους πολίτες που ενδιαφέρονται περισσότερο για τον εαυτό τους παρά για την πατρίδα τους. Έτσι, όταν επρόκειτο να συμμετάσχει στην κοινή μάχη Αθηναίων και Βοιωτών ενάντια στους Σπαρτιάτες, παρόλο που είχε νόμιμα συμπεριληφθεί στους ιππείς -οι οποίοι θα είχαν μεγαλύτερη ασφάλεια στο πεδίο της μάχης-, ο ίδιος ζήτησε και τελικά συμμετείχε στο πεζικό, θέτοντας τον εαυτό του σε μεγάλο κίνδυνο. Σε αντίθεση, επομένως, μ’ εκείνους που διεκδικούσαν ακόμη και με άνομους τρόπους μια θέση στο ιππικό, ο Μαντίθεος επέδειξε θάρρος και σεβασμό προς τους λιγότερο ευνοημένους συμπολίτες του επιλέγοντας συνειδητά να συμμετάσχει στην τάξη των οπλιτών.